hotchpotch/miracl-hf-unified huggingface dataset:
Polvijärven kirkko
Polvijärven kirkko on Polvijärvellä sijaitseva, vuosina 1879–1881 rakennettu puinen päätytornillinen pitkäkirkko, jonka suunnitteli lääninarkkitehti Ferdinand Öhman. Kirkon runkohuoneesta erkanee kuoren puolella ristivartinen poikkilaiva. Kirkontornin kellot ovat vuosilta 1847, 1910 ja 1947. Kirkon pinta-ala on 715 neliömetriä ja siellä on istumapaikkoja 600 hengelle. Kirkon aiemmat 25-äänikertaiset urut oli valmistanut Kangasalan urkutehdas 1961, joka valmisti myös kirkon uudet 17-äänikertaiset urut vuonna 1990. Alttaritaulun "Matteus 11:28" on maalannut S. A. Keinänen vuonna 1882. Alttaritaulu on ollut aiemmin vuonna 1903 puretussa Joensuun vanhassa kirkossa.
Kirkossa tehtiin 1950-luvulla laajoja muutostöitä, joiden yhteydessä taiteilija Lauri Välke teki alttariseinän ja lehterin kaiteiden koristemaalaukset. Tässä yhteydessä rakennuksen uusgotiikkaa edustanut koristeellinen ulkoasu yksinkertaistettiin. Kirkkoa oli ennen 1950-lukua korjattu 1910-luvulla. 1980-luvulla kirkkoa korjattiin uudestaan, jolloin seinissä olevat puukuitulevyt maalattiin valkoisiksi ja mm. kaminalämmitys vaihdettiin sähkölämmitykseksi.
Outokummun alueella sijaitseva samoihin aikoihin rakennettu Kuusjärven kirkko on melko lähellä Polvijärven kirkkoa ennen korjaustöitä erityisesti ulkoasultaan.
Polvijärven kirkko on Polvijärven seurakunnan pääkirkko, ja siellä järjestetään jumalanpalvelus jokaisena kirkkopyhänä vuodenvaihteen ja pääsiäisen välistä aikaa lukuun ottamatta, jolloin kustannussyistä jumalanpalvelukset on siirretty seurakuntatalolle. Kirkon lähistöllä sijaitsevat 1960-luvulta peräisin oleva seurakuntatalo sekä pappila, joka toimii nykyään seurakunnan virastotalona.
Fang Bo
Fang Bo (, s. 9. tammikuuta 1992 Tongcheng) on kiinalainen pöytätennispelaaja. Oikeakätinen Fang on toukokuussa 2015 ITTF:n maailmanrankingissa kahdeksantena. Tuo sijoitus on hänen uransa paras ranking-sijoitus.
Fang saavutti hopeaa kaksinpelistä vuoden 2015 MM-kilpailuista Suzhousta. Hän voitti turnauksessa muun muassa maailmanmestari Xu Xinin ja olympiavoittaja Zhang Jiken. Finaalissa Ma Long kuitenkin voitti Fangin. Fang saavutti joukkuemestaruuden vuoden 2015 maailmancupista. Vuoden 2011 kesäuniversiadeista Shenzhenistä hän voitti kultaa joukkuekilpailusta sekä pronssia kaksin- ja nelinpelistä. Vuoden 2013 kesäuniversiadeista Kazanista Fang saavutti joukkuekultaa.
Fang on 170 senttimetriä pitkä ja painaa 58 kilogrammaa.
Arne Brustad
Arne Brustad (14. huhtikuuta 1912 Oslo – 22. elokuuta 1987 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
21st Century Fox
Twenty-First Century Fox, Inc. tai pelkästään Fox on yhdysvaltalainen kansainvälinen mediayhtiö. Se syntyi, kun News Corporation jaettiin kahdeksi yhtiöksi; toinen niistä on News Corp. 21st Century Fox on News Corporationin laillinen jatkaja, ja sen toiminta keskittyy lähinnä elokuva- ja televisiotuotantoon.
Yhtiöön kuuluu mm. Fox Entertainment Group, joka omistaa 20th Century Fox -elokuvastudion ja Fox-televisioyhtiön. Se omistaa myös osuuden eurooppalaisesta maksutelevisio-operaattori Sky plc:stä.
Yhtiö ilmoitti joulukuussa 2017 myyvänsä suurimman osan elokuva- ja televisiotoiminnastaan Disneylle. Ne yhtiön osat, joita ei myydä Disneylle, siirtyvät tammikuussa 2019 uuteen Fox Corporation -nimiseen yhtiöön.
Nils Eriksen
Nils Kristian "Påsan" Eriksen (5. maaliskuuta 1911 Skien – 5. toukokuuta 1975 Moss) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 47 maaottelua vuosina 1931–1939.
Odd Frantzen
Odd Bernhard Frantzen (20. tammikuuta 1913 Bergen – 2. lokakuuta 1977 Bergen) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Sverre Hansen
Sverre Hansen (23. kesäkuuta 1913 Larvik – 22. elokuuta 1974 Larvik) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Rolf Holmberg
Rolf Johan Aas Holmberg (24. elokuuta 1914 Skien – 5. heinäkuuta 1979 Skien) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Øivind Holmsen
Øivind Josef Holmsen (28. huhtikuuta 1912 Oslo – 23. elokuuta 1996 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 36 maaottelua vuosina 1934–1945.
Fredrik Horn
Fredrik "Fingen" Horn (8. kesäkuuta 1916 Oslo – 18. marraskuuta 1997 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Magnar Isaksen
Magnar Nikolai Isaksen (13. lokakuuta 1910 Kristiansund – 8. kesäkuuta 1979 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Henry Johansen
Henry Høgfeldt "Tippen" Johansen (21. heinäkuuta 1904 Oslo – 29. toukokuuta 1988 Oslo) oli norjalainen jalkapalloilija, pelipaikaltaan maalivahti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 48 ottelua vuosina 1926–1938.
Reidar Kvammen
Reidar Osvald Kvammen (23. heinäkuuta 1914 Stavanger – 27. lokakuuta 1998 Stavanger) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 51 ottelua ja teki niissä 17 maalia vuosina 1933–1949.
Alf Martinsen
Alf Werner "Kaka" Martinsen (29. joulukuuta 1911 Lillestrøm – 23. elokuuta 1988 Lillestrøm) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
The Last Will and Testament of Rosalind Leigh
The Last Will and Testament of Rosalind Leigh on vuonna 2012 ensi-iltansa saanut Rodrigo Gudiñon ohjaama ja käsikirjoittama kanadalainen kauhuelokuva, jonka pääosissa ovat Aaron Poole ja Vanessa Redgrave. Ohjaaja Gudiño on "Rue Morgue" -aikakauslehden perustaja ja päätoimittaja, ja "The Last Will and Testament of Rosalind Leigh" on hänen ensimmäinen ohjaama ja käsikirjoittama pitkä elokuva. Hän tekee elokuvassa myös cameoroolin poliisina. "The Last Will and Testament of Rosalind Leigh" kuvattiin Torontossa. Rue Morgue Cinema ja Someone At The Door Productions olivat elokuvan tuotantoyhtiöitä.
Antiikkisten esineiden keräilijä Leon Leigh (Aaron Poole) perii hänen edesmenneen äitinsä, Rosalind Leigh’n (Vanessa Redgrave), talon. Utelias Leon saa selville, että koko talo on mystisen kultin pyhäkkö. Useat oudot tapahtumat saavat Leonin vakuuttuneeksi, että hänen äitinsä yrittää tavoittaa häntä tuonpuoleisuudesta.
"The Last Will and Testament of Rosalind Leigh" sai ensi-iltansa Belgian Bruggessa Razor Reel Fantasticin elokuvajuhlilla 27. lokakuuta vuonna 2012. Ensi-iltansa jälkeen elokuva kiersi monia elokuvajuhlia, kuten Yhdysvalloissa St. Louisin elokuvajuhlat 9. marraskuuta 2012 ja Isossa-Britanniassa Dead by Dawnin kauhuelokuvajuhlat 25. huhtikuuta 2013. "The Last Will and Testament of Rosalind Leigh" julkaistiin Blu-ray:nä 25. kesäkuuta 2013 ja DVD:nä 30. heinäkuuta 2013.
Hesperia (näyttelijä)
Hesperia (oikealta nimeltään "Olga Mambelli", 9. heinäkuuta 1885 Bertinoro – 30. toukokuuta 1959 Rooma) oli italialainen näyttelijä ja yksi mykkäelokuvan diivoista.
Varieteenäyttelijänä esiintynyt Hesperia teki ensimmäiset lyhytelokuvansa Cinesille vuonna 1912. Hänen läpimurtonsa oli Augusto Geninan käsikirjoittama ja Baldassarre Negronin ohjaama "Zuma" vuonna 1913. Vuonna 1914 Hesperia ja Negroni siirtyivät Milano Filmsille ja seuraavana vuonna Roomaan Tiber Filmille, joka oli juuri menettänyt suuren tähtensä Francesca Bertinin. Hesperian ja Bertinin välille syntyi ankara kilpailu, jonka tuloksena he tekivät samanaikaisesti kaksi "Kamelianaisen" elokuvaversiota.
Hesperia vetäytyi elokuva-alalta vuonna 1923 mentyään naimisiin ohjaaja Baldassarre Negronin kanssa. Hän teki uransa aikana noin 70 elokuvaa, joista vain harvat ovat säilyneet. Vuonna 1938 hän esiintyi vielä Olga Negronin nimellä elokuvassa "Orgoglio".
Väkivallan virkamies
Väkivallan virkamies on Matti Yrjänä Joensuun esikoisromaani vuodelta 1976. Sen päähenkilö on rikostutkija Timo Harjunpää. Kirja kertoo arkipäiväisestä helsinkiläisestä surmatyöstä, jossa alkoholisoitunut eläkeläinen on pahoinpidelty hengiltä. Teos julkaistiin e-kirjana vuonna 2011 nimellä "Harjunpää: Väkivallan virkamies".
Johan Ludwig Mowinckel
Johan Ludwig Mowinckel (22. lokakuuta 1870 – 1. joulukuuta 1943) oli norjalainen laivanvarustaja ja Liberaalipuolueen poliitikko, joka toimi maansa pääministerinä 1924–1926, 1928–1931 ja 1933–1935. Hän osallistui aktiivisesti Kansainliiton toimintaan. Mowinckelin ulkopoliittisia tavoitteita olivat puolueettomuus, pienin mahdollinen sotilaspuolustus ja läheinen suhde Britannian kanssa.
HL Tauri
HL Tauri ("HL Tau") on erittäin nuori tähti, jolla on ympärillään kaasu -ja pölykiekko. Se sijaitsee Härän tähdistössä. Tähden etäisyys maasta on 450 valovuotta, ja sen näennäinen kirkkaus on 15,1. Tähti on liian himmeä, jotta sen voisi nähdä Maasta paljain silmin.
HL Tauri on T Tauri -tähti, jonka spektriluokka on K5 tai K9, ja sen massa on noin 0,55 Auringon massaa. HL Taurin ikä on miljoona vuotta. Tähden lähellä on Herbig-Haro-kohde "HH 15", jolla on kirkas materiasuihku.
1970-luvulla havaittiin tähdestä tulevan infrapunasäteilyn ylimäärä. Vuonna 1982 todettiin HL Taurin kiekon säteilevän saman tyyppistä, erittäin polarisoitunutta säteilyä kuin esimerikiksi DG Tauri ja V536 Aquilae. 1980-luvun puolivälissä arvioitiin muun muassa häkäkaasun pohjalta keikon massaksi 0,01-0,5 Auringon massaa ja kiekon säteeksi on noin 2 000 AU. Vuonna 2014 otettiin kiekosta kuva ALMA-radioteleskoopilla. Kiekossa havaitut aukot kielivät muodostuneista suurista protoplaneetoista. Tämän mukaan kiekon säde olisi noin 146 AU. HL Tauria ympäröivän magneettikentän rakennetta ei täysin tunneta. Kiekon magneettikentällä saattaa olla osuutta planeettojen nopeaan syntyyn.
The Naked Truth
The Naked Truth voi tarkoittaa ainakin seuraavia:
Quentin Merabet
Quentin Merabet (syntynyt 9. heinäkuuta 1991) on ranskalainen näyttelijä ja käsikirjoittaja. Hän näyttelee Ulrich Sterniä Code Lyoko evolutionissa. Hänellä on lemmikkikoira ja sisar Morigane.
Roope Olenius
Roope Olenius (s. 1987 Pori) on suomalainen elokuvantekijä ja näyttelijä. Hän on näytellyt muun muassa elokuvissa Bunny the Killer Thing (2015), Luokkakokous (2015) ja Kaverille Kanssa - Bro Code (2013). Olenius on näytellyt myös televisiosarjoissa Tellus (2014), Syke (2014) ja Kimmo (2015).
Olenius valmistui New York Film Academyn Los Angelesin kampukselta vuonna 2013 elokuvanäyttelijäksi (Bachelor of Fine Arts in Acting for Film).
Kyrsyä – Tuftland on Oleniuksen ensimmäinen pitkä elokuvaohjaus. Hänet palkittiin parhaana ohjaajana elokuvan maailman ensi-illan yhteydessä Other Worlds Austin -elokuvafestivaaleilla Yhdysvalloissa. Elokuva palkittiin parhaana fiktiivisenä elokuvana Arizona underground Film Festivaaleilla, josta Olenius palkittiin samaisen elokuvan tuottajana.
Karl Adolf Vilhelm Moberg
Karl Adolf Vilhelm Moberg (15. syyskuuta 1840 Helsinki – 9. heinäkuuta 1901 Naantali) oli suomalainen geologi. Hän oli Geologisen toimiston (nyk. Geologian tutkimuskeskus) ensimmäinen johtaja 1885–1893. Moberg oli koulutukseltaan filosofian maisteri ja kaivosinsinööri.
Mobergin vanhemmat olivat professori, valtioneuvos Adolf Moberg ja Rosina Ulrika Lundenius. Hän pääsi ylioppilaaksi Helsingin yksityislyseosta 1858 ja valmistui Helsingin yliopistosta filosofian kandidaatiksi 1863 ja maisteriksi 1864. Vuoritutkinnon Moberg suoritti 1864 ja opiskeli sitten vuori-insinööriksi Heidelbergissä Saksassa. Hän sai vuorineuvoksen arvon 1896.
Moberg ja hänen isänsä Adolf Moberg tutkivat Suomessa tapahtuneita maanjäristyksiä.
Tōkyō metro
Tōkyō metro (, virallisesti 東京地下鉄株式会社, "Tōkyō chikatetsu kabushikigaisha", ”Tokion metro-osakeyhtiö”, ) on Japanin pääkaupungissa Tokiossa metroliikennettä harjoittava yritys. Sillä on yhdeksän metrolinjaa, jotka mudostavat yhdessä Tokion metropolin liikennelaitoksen operoimien linjojen eli Toei-metron kanssa Tokion metron. Yritys on perustettu vuonna 2004 ja sen omistavat yhdessä Japanin valtio (53,4 %) ja Tokion metropoli (46,6 %).
Tōkyō metron verkosto käsittää yhteensä 179 asemaa. Metrovaunuja yhtiöllä on käytössä 2 719 kappaletta, ja vuonna 2012 se kuljetti keskimäärin 6,44 miljoonaa matkustajaa päivässä. Vuonna 2009 yhtiö tuotti voittoa 63,5 miljardia jeniä, mutta sillä oli samalla velkaa 735 miljardia jeniä.
Tōkyō metron historia ulottuu 1920-luvulle, jolloin avattiin pääkaupungin ensimmäinen metrolinja. Metroa hallinnoimaan perustettiin vuonna 1941 ”keisarillisen pääkaupungin pikaliikenteen laitos” (), joka tunnettiin lyhyemmin japaniksi nimellä "Eidan" tai englanninkielisellä lyhenteellä "TRTA". 1950-luvulta alkaen verkosto laajeni nopeasti ja nykyään se on 195,1 kilometrin pituinen.
Tōkyō metro liikennöi yhdeksää linjaa. Tōkyō metron linjat sijaitsevat lähinnä Tokion erillisalueilla, mutta yhteistyö yksityisten rautatieyritysten kanssa sallii monien paikallisjunalinjojen läpiajon metroverkkoon ja toisin päin.
Etapit 1–11 Italian ympäriajossa 2015
Italian ympäriajon 2015 etappien 1–11 tulokset:
Lähde: Gazzetta.it 
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Lähde: Gazzetta.it
Baztan
Baztan () on samannimisen piirikunnan ainoa kunta Nafarroan maakunnassa Espanjan puoleisessa Baskimaassa.
Arizkun
Arizkun () on kylä Baztanin kunnassa Nafarroan maakunnassa Espanjan puoleisessa Baskimaassa.
Igantzi
Igantzi () on kunta Nafarroan maakunnassa Espanjan puoleisessa Baskimaassa.
Jens Hundseid
Jens Hundseid (6. toukokuuta 1883 – 2. huhtikuuta 1965) oli norjalainen opettaja ja maanviljelijäpuolueen poliitikko, joka toimi maansa pääministerinä 1932-1933.
Hundseid joutui pääministeriksi vastentahtoisesti edeltäjänsä Peder Kolstadin kuoltua kesken virkakauden. Hän pyrki estämään puolustusministeri Vidkun Quislingia saamasta liikaa valtaa maanviljelijäpuolueessa. Saksalaismiehityksen aikana hän kieltäytyi näiden tarjoamasta tehtävästä uuden saksalaismielisen maanviljelijäjärjestön johdossa, mutta liittyi Nasjonal Samling -puolueeseen. Sodan jälkeen häntä arvosteltiin tämän puolueelle tuoman propagandahyödyn takia, ja Hundseid tuomittiin kymmeneksi vuodeksi vankilaan.
Hukkabasket
Hukkabasket on sipoolainen koripalloseura.
Seura perustettiin vuonna 1989. Sillä on edustusjoukkueet sekä miehissä että naisissa. Miesten edustusjoukkue on pelannut parhaimmillaan III-divisioonassa kaudella 1994–1995. Seuran junioritoiminta aloitettiin kaudella 2005–2006, jolloin sen lisenssimäärä kolminkertaistui, ja jolloin Hukkabasket oli prosentuaalisesti eniten lisenssimääräänsä kasvattanut koripalloseura koko Suomessa. Kaudella 2014–2015 seuran junioritoiminta kattoi pojissa A-, B- ja C-poikien sekä minipoikien ikäluokat ja tytöissä B- sekä minityttöjen ikäluokat. Lisäksi seura järjesti koripallokoulua. Seuran tunnetuin kasvatti lienee Mikael Aalto.
Tore Reginiussen
Tore Reginiussen (s. 10. huhtikuuta 1986 Alta) on norjalainen jalkapalloilija, pelipaikaltaan keskuspuolustaja. Hän edustaa kaudella 2015 Norjan pääsarjassa pelaavaa Rosenborgia.
Reginiussen on edustanut Norjan pääsarjassa myös Tromsøtä, jossa hän pelasi 101 liigaottelua. Ulkomaisissa pääsarjoissa hän on pelannut yhden ottelun Saksan Bundesliigaa Schalke 04:ssä ja 23 ottelua Tanskan Superliigaa OB:ssä.
Norjan A-maajoukkueessa Reginiussen teki ensiesiintymisensä vuonna 2008.
John Hou Sæter
John Hou Sæter (s. 13. tammikuuta 1998) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia.
Sæter teki ensiesiintymisensä Norjan pääsarjassa 28. syyskuuta 2014, kun Rosenborg voitti Aalesundin kotonaan 3–0. Ottelu oli Sæterin ainoa sarjaottelu kaudella 2014.
Ilamin piirikunta
Ilamin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä. Ilamin piirikuntaa rajaa idässä Intian Länsi-Bengalin osavaltio. Naapuripiirikuntia ovat etelässä Jhapa, lännessä Morang ja pohjoisessa Panchtharin piirikunta.
Ilamin piirikunnassa asui vuonna 2011 yhteensä 290 154 henkeä (178 356 as. vuonna 1981, 229 214 as. 1991 ja 282 806 as. 2001). Piirikunnan pinta-ala on 1 703 neliökilometriä ja väestötiheys 170 as./km. Hallinnollinen keskus on Ilamin kaupunki (19 427 as., 2011), joka sijaitsee linnuntietä 275 kilometriä Kathmandusta itäkaakkoon. Vuonna 2014 perustettuja uusia kaupunkeja ovat Deumai ja Suryodaya.
Luonnonmaantieteellisesti Ilamin piirikunta luokitellaan osaksi Nepalin itäistä kumpuvyöhykkettä. Tarkemmassa jaottelussa piirikunnasta 15,5 % alempaan trooppiseen, 33,5 % ylempään trooppiseen, 40,1 % subtrooppiseen, 10,6 % lauhkeaan ja 0,3 % subalpiiniseen kasvillisuusvyöhykkeeseen kuuluvaksi. Piirikunta kertoo olevansa tunnettu luonnonmaisemistaan, teentuotannosta ja maataloudestaan. Ilam on Nepalin tärkeimpiä ja perinteisiä teetuotantoalueita.
Fredrik Midtsjø
Fredrik Midtsjø (s. 11. elokuuta 1993 Stjørdal) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia.
Midtsjø teki ensiesiintymisensä Norjan pääsarjassa 3. heinäkuuta 2011, kun Rosenborg voitti Sarpsborg 08:n kotonaan 4–0. Hän on edustanut sarjassa myös Sandnes Ulfia, jossa hän pelasi lainasopimuksella 28 ottelua kaudella 2014.
Uninvited (elokuva)
Uninvited () on vuonna 1999 ensi-iltansa saanut Carlo Gabriel Neron ohjaama italialais-yhdysvaltalainen jännitysdraamaelokuva, jonka pääosissa ovat Vanessa Redgrave ja Franco Nero, jotka ovat ohjaaja Neron vanhemmat. Ohjaaja Nero työskenteli myöhemmin äitinsä kanssa elokuvassa "Kuume" (2004), jonka Nero ohjasi. "Uninvited" kertoo miehestä, jota syytetään hänen nuoruuden rakkautensa, johon hänellä oli pakkomielle, ja tämän perheen murhaamisesta.
"Uninvited" perustuu James Gabriel Bermanin romaaniin, jonka pohjalta ohjaaja Nero laati elokuvan käsikirjoituksen. Barolo Films, Mediaset ja No Limit Films olivat elokuvan tuotantoyhtiöinä. Elokuva kuvattiin Floridan Miamissa. "Uninvited" sai ensi-iltansa 26. marraskuuta 1999 Argentiinan Mar del Platan elokuvajuhlilla. Italiassa elokuva sai ensi-iltansa 19. toukokuuta 2000 ja Yhdysvalloissa Hollywoodin elokuvajuhlilla Los Angelesissa 6. elokuuta 2000. "Uninvited"-elokuvan levittäjänä oli Vine International Pictures. Elokuva julkaistiin DVD:nä 3. syyskuuta 2001.
Stefan Strandberg
Ken Remi Stefan Strandberg (s. 25. heinäkuuta 1990 Lyngdal) on norjalainen jalkapalloilija, pelipaikaltaan keskuspuolustaja. Hän edustaa Venäjän liigassa pelaavaa Krasnodaria.
Strandberg teki ensiesiintymisensä Norjan pääsarjassa Tippeligaenissa 12. syyskuuta 2009, kun hänen edustamansa Vålerenga hävisi vieraissa Fredrikstadille 1–3. Yhteensä hän pelasi seurassa 59 liigaottelua vuosina 2009–2011. Helmikuussa 2012 Strandberg siirtyi samassa sarjassa pelaavaan Rosenborgiin, jota edusti 79 liigaottelussa vuosina 2012–2015. Heinäkuussa 2015 hän siirtyi Venäjän liigan Krasnodariin.
Norjan A-maajoukkueessa Strandberg teki ensiesiintymisensä 19. marraskuuta 2013 ystävyysottelussa Skotlantia vastaan.
¹ Kauden 2008 tilastot puuttuvat
Gry Østvik
Gry Østvik on norjalainen uransa lopettanut ampumahiihtäjä.
Østvik hiihti avausosuuden Norjan 3 x 5 kilometrin viestijoukkueissa, jotka saivat MM-hopeaa Chamonix'ssa 1984 ja Egg am Etzlissa 1985. Chamonix'n MM-kilpailuissa hän oli lisäksi pikakilpailussa viides.
Østvik voitti maailmancupin kokonaiskilpailun ensimmäisellä naisten maailmancupkaudella 1982–1983. Seuraavalla kaudella hän oli kokonaispisteissä kolmas.
Orrengrund
Orrengrund on Pernajan saaristossa Loviisasta noin 24 kilometriä eteläkaakkoon sijaitseva noin kilometrin pituinen kapea kalliosaari jolla kasvaa havumetsää. Saarella sijaitsee tunnusmajakka, luotsiasema ja loisto. Saarella on aiemmin ollut puolustusvoimien varuskunta ja siellä on edelleen rannikkopatteriston tykkejä. Saarella toimi vuodesta 1996 alkaen myös merivartioasema avoveden aikana.
Orrengrundin vuonna 1858 rakennettu tunnusmajakka jonka on suunnitellut arkkitehti Jean Wiik on 22,6 metriä korkea. Tornin 15 metriä korkea alaosa on nelikulmainen ja muurattu luonnonkivistä. Noin 6 metriä korkea yläosa oli alun perin puinen mutta se korvattiin 1920-luvulla valetulla betonitornilla. Yläosa on nykyisin maalattu vaaleanpunaiseksi ja siinä on peltikatto. Tornia käytetään puolustusvoimien tilapäisenä tulenjohto- ja tähystystornina. Aiemmin tornissa oli luotsien tähystämö ja vahtihuone, tornissa oli myös armeijan meri ja ilmavalvonta asema.
Ensimmäinen tunnusmajakka rakennettiin Orrengrundiin jo vuonna 1760 ja se korvattiin uudella pookilla vuonna 1838. Tämä pooki sortui kuitenkin jo parinkymmenen vuoden kuluttua ja se korvattiin sitten nykyisellä tunnusmajakalla.
Ensimmäinen luotsivartiotupa rakennettiin Orrengrundiin vuonna 1802 ja se uusittiin 1820 ja 1874. 1800-luvun lopulla Orrengrundissa päivysti luotsivanhin ja kuusi luotsia. Uusi luotsiasema rakennettiin 1913. Nykyisen luotsiaseman kaksikerroksinen puurakennus valmistui 1925 ja sen viereen valmistui 1957 viisikerroksinen uusi luotsiasemarakennus jota on vielä laajennettu 1990-luvulla. Luotsiasemalla on myös oma aallonmurtajalla suojattu satama.
Orrengrundin länsikärjessä oleva vuonna 1903 rakennettu loisto koostuu graniittijalustalla olevasta 4,5 metriä korkeasta betonirungosta jonka huipulla on valurautainen loistokoppi.
Norjan juutalaiset
Norjan juutalaiset ovat nimensä mukaisesti Norjassa asuvia juutalaisia. Juutalaisia asuu Norjassa arviolta noin 2 000. Maan kaksi juutalaisyhteisöä sijaitsevat Oslossa ja Trondheimissa. Oslon yhteisössä on noin 800 jäsentä ja Trondheimin yhteisössä 160. Loput eivät kuulu kumpaankaan yhteisöön.
Vuonna 1814 käyttöön tulleessa Norjan ensimmäisessä perustuslaissa juutalaisten asettuminen maahan kiellettiin. Juutalaisten asettuminen maahan sallittiin parlamentin kautta vasta vuonna 1851. Yksi muutosta ajaneista oli runoilija Henrik Wergeland. Vuoteen 1875 mennessä Norjassa oli vain 34 juutalaista ja suurin osa heistä oli tullut Saksasta. Suurempi maahanmuutto alkoi vasta vuonna 1880 Venäjän keisarikunnasta, josta juutalaiset pakenivat siellä syttyneitä pogromeja. Juutalaisia tuli etenkin tuolloin Venäjään kuuluneista Liettuasta ja Puolasta. Vuoteen 1905 mennessä heitä oli maassa noin 1 200 ja heitä asui 64:llä eri paikkakunnalla. Suurimmat keskittymät olivat Oslossa ja Trondheimissa.
Toisen maailmansodan syttyessä Norjassa oli noin 500 juutalaispakolaista, joista monet olivat matkalla Yhdysvaltoihin. Juutalaisten kokonaismäärä maassa oli noin 2 200. Natsi-Saksa hyökkäsi Norjaan huhtikuussa 1940 ja maa miehitettiin vielä saman vuoden aikana. Juutalaisten pidätykset alkoivat heti miehityksen alussa, mutta aluksi pidätysten syy oli lähinnä kommunistien tukeminen tai natsien julkinen vastustaminen. Vuoden 1941 aikana ja siitä eteenpäin pidätettyjä juutalaisia alettiin lähettämään keskitysleireille. Marraskuussa 1942 poliisi pidätti 532 juutalaista maan suurimmassa poliisioperaatiossa siihen mennessä. Pidätetyt lähetettiin Stettiniin ja sitä kautta Auschwitzin keskitysleirille. Kaiken kaikkiaan Norjan juutalaisista 766 surmattiin saksalaismiehityksen aikana. Suurin osa selvinneistä oli paennut Ruotsin puolelle, josta he palasivat sodan loputtua.
Suhteellisen lyhyestä historiastaan maassa huolimatta juutalaiset ovat sopeutuneet Norjan yhteiskuntaan. Tunnettuja Norjan juutalaisia ovat esimerkiksi parlamentin puhemiehenä toiminut Jo Benkow, pianisti Robert Levin, korkeimman oikeuden tuomari Charles Philipson ja sosiaalilääketieteen professori Berthold Grünfeld.
Norjassa toimii nykyisin kaksi synagogaa, yksi Oslossa ja yksi Trondheimissa. Oslon rabbi toimii myös Trondheimin rabbina. Molemmat synagogista ovat ortodoksijuutalaisia, eli niissä on esimerkiksi erilliset tilat naisille. Oslon synagogan vieressä toimii juutalaisten yhteisötalo, josta voi ostaa esimerkiksi pakastettua košer-lihaa. Eläinten rituaaliteurastus on Norjassa laitonta.
Kjell Richard Nygård
Kjell Richard Nygård (s. 4. tammikuuta 1978 Oslo) on norjalainen entinen jääkiekkoilija.
Nygård edusti koko uransa ajan vuosina 1996–2010 Norjan pääsarjassa GET-ligaenissa pelaavaa Vålerengaa.
Norjan maajoukkueessa Nygård pelasi muun muassa neljästi MM-kisojen ylimmällä tasolla, sekä kolmesti I-divisioonassa.
Dhankutan piirikunta
Dhankutan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä.
Dhankutan piirikuntaa rajautuu etelässä Morangin ja Sunsarin, lännessä Udayapurin ja Bhojpurin, pohjoisessa Sankhuwasabhan sekä idässä Terhathumin ja Panchtharin piirikuntaan.
Dhankutan piirikunnassa asui vuonna 2011 yhteensä 163 412 henkeä (166 479 as. vuonna 2001). Piirikunnan pinta-ala on 891 neliökilometriä ja väestötiheys 183 as./km. Hallinnollinen keskus on Dhankutan kaupunki (28 364 as., 2011), joka sijaitsee linnuntietä vajaa 220 kilometriä Kathmandusta itäkaakkoon. Dhankutan piirikunta on Dhankutan kaupungin lisäksi jaettu 34 kyläyhteisöön (VDC).
Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 3,7 % sisällytetään alempaan trooppiseen, 44,7 % ylempään trooppiseen, 46,6 % subtrooppiseen ja 3,2 % lauhkeaan kasvillisuusvyöhykkeeseen kuuluvaksi. Dhankuta luetaan nepalilaisen teen päätuotantoalueisiin.
Erik Lund
Erik Lund (s. 3. heinäkuuta 1979 Fredrikstad) on norjalainen rugbynpelaaja, joka pelaa Ranskan toiseksi korkeimmalla sarjatasolla Biarritz Olympiquen joukkueessa, sekä Norjan maajoukkueessa. Lundin pelipaikka on tavallisesti lukko.
203 senttimetriä pitkä Lund on yksi Norjan historian ainoita rugbyammattilaisia, ja tärkeä vahvistus maajoukkueelle aina hänen kyetessä edustamaan maataan.
Lundin veli Magnus Lund on myös rugbynpelaaja, mutta hän on syntynyt Manchesterissa ja edustaa kansainvälisellä tasolla synnyinmaataan Englantia.
Panchtharin piirikunta
Panchtharin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä, linnuntietä 250 kilometriä Kathmandusta itäkaakkoon.
Piirikuntaa rajaa idässä Intian Sikkimin osavaltio. Naapuripiirikuntia ovat etelässä Ilam ja Morang, lännessä Dhankuta ja Terhathum sekä pohjoisessa Taplejungin piirikunta.
Panchtharin piirikunnassa asui vuonna 2011 yhteensä 191 817 ihmistä (202 056 as. vuonna 2001). Piirikunnan pinta-ala on 1 241 neliökilometriä ja väestötiheys 155 as./km. Hallinnollinen keskus on Phidim (17 399 as., 2011), josta kasvatettiin toukokuussa 2014 alueliitoksella piirikunnan ensimmäinen kaupunki.
Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 18,3 % ylempään trooppiseen, 52,6 % subtrooppiseen, 23,9 % lauhkeaan, 4,7 % subalpiiniseen ja 0,4 % alpiiniseen kasvillisuusvyöhykkeeseen sekä hitunen (0,0 %) vesistöihin kuuluvaksi. Panchthar kuuluu nepalilaisen teen päätuotantoalueisiin.
Fort Nya Korsholm
Fort Nya Korsholm (suom. "Uuden Korsholman linnoitus") oli vuosina 1647–1654 Pohjois-Amerikassa Uuden Ruotsin siirtokunnassa toiminut linnoitus. Se sijaitsi pienellä Schuylkill-joen saarella nykyisen Philadelphian kaupungin alueella Yhdysvaltain Pennsylvaniassa. Nimensä linnoitus oli saanut Pohjanmaalla sijaitsevan Korsholman eli Mustasaaren pitäjän mukaan. Sen lähistöllä oli myös Vaasan kaupungin mukaan nimetty Nya Vasan asutus.
Fort Nya Korsholmin rakentaminen aloitettiin syksyllä 1646 Uuden Ruotsin kuvernöörinä toimineen Johan Printzin johdolla ja se valmistui helmikuussa 1647. Paikka oli mahdollisesti nykyään Province Island -nimellä tunnettu saari. Aluksi linnoitus käsitti vain muutamia asuinrakennuksia, mutta myöhemmin sen ympärille rakennettiin puinen varustus. Linnoituksen päällikkönä oli ilmeisesti siirtokunnan entinen kuvernööri Måns Nilsson Kling. Fort Nya Korsholmin päätarkoituksena oli toimia turkisten, viljan ja tupakan kauppapaikkana sekä samalla estää hollantilaisia käymästä kauppaa Delawarejoen länsipuolella mingo-heimon kanssa.
Vuonna 1648 hollantilaiset rakensivat lähistölle Fort Beversreede -nimisen linnoituksen, mutta ruotsalaiset kuitenkin sulkivat sen yhteyden joelle ja linnoitus hylättiin 1651. Fort Nya Korsholmista puolestaan luovuttiin vuonna 1654 yhdessä Delawarejoen suulla sijainneen Fort Nya Elfsborgin kanssa ja myöhemmin intiaanit polttivat sen. Nykyään linnoituksesta ei enää ole jäljellä näkyviä merkkejä.
Joe King
Joe King voi tarkoittaa ainakin seuraavia henkilöitä:
Pauliina Vilponen
Pauliina Vilponen (s. 20. helmikuuta 1992) on suomalainen lentopalloilija, joka pelaa LP Viestissä toimien joukkueen kapteenina. Naisten A-maajoukkueessa hän esiintyi ensimmäisen kerran toukokuussa 2010 Italiaa vastaan. Koulutukseltaan hän on oikeustieteen maisteri.
Siv Bråten Lunde
Siv Bråten Lunde (o.s. Bråten) on norjalainen uransa lopettanut ampumahiihtäjä.
Bråten Lunde saavutti MM-hopeaa normaalimatkalla (10 km) Falunissa 1986. Hän sijoittui MM-kilpailujen normaalimatkalla lisäksi kuudenneksi Chamonix'ssa 1984 sekä pikakilpailussa (5 km) viidenneksi Lahdessa 1987, kuudenneksi 1984, seitsemänneksi 1986 ja 12:nneksi Egg am Etzlissä 1985.
Bråten Lunde saavutti 3 × 5 kilometrin viestissä MM-hopeaa 1984 ja 1985 sekä MM-pronssia1986 ja 1987 hiihtäen joka kerta toisen osuuden.
Bråten sijoittui toiseksi maailmancupin kokonaiskilpailussa kaudella 1982–1983.
Pyhäjoen kirkko
Pyhäjoen kirkko on Pyhäjoella sijaitseva, vuosina 1976–1977 betonista ja lohkopintaisesta kalkkihiekkatiilestä rakennettu torniton, pohjakaavaltaan lähes neliön muotoinen kirkko.
Kirkko rakennettiin vuonna 1844 valmistuneen, mutta salaman sytyttämän tulipalon seurauksena vuonna 1974 tuhoutuneen vanhemman kirkon tilalle. Uuden kirkon suunnittelukilpailun voitti 161 ehdotuksen joukosta arkkitehtitoimisto KSOY:n laatima ehdotus. Kirkon pääovi on rakennuksen itäkulmassa, katto kohoaa alttaripäätyä kohti jyrkästi aina 20 metrin korkeuteen ja kuoripäähän tulee valoa suuresta etelän puolen ikkunasta. Lattia alenee pääovelta ensin koverana, mutta nousee sitten taas porrasteisena alttarille, jossa se on pääoven lattian tasalla. Sisäkatteena ovat puurimat, penkit ovat kulmittain alttariin nähden, tilat kuorolle ja orkesterille ovat siirrettäviä. Kirkossa on myös sakasti ja kappeli kirkollisia toimituksia varten. Kirkon pinta-ala on on 620 neliötä ja siellä on istumapaikkoja 426 + 150 hengelle. Kirkon 26-äänikertaiset urut oli valmistanut Urkurakentamo Tuomi Sotkamosta vuonna 1977. Alttarilla on risti ja itäseinällä taiteilija Kari Juvan akustinen tiilireliefi "Kymmenen neitsyttä". Erillinen kellotapuli on rakennettu 1739, sen kellot ovat vuosilta 1725 ja 1890.
Palaneen vanhemman kirkon irtaimisto saatiin lähes kokonaan pelastettua ja sitä on esillä nykyisessä kirkossa, samoin kuin vaivaisukko ja vanha Konstantin Lagerstamin maalaama alttaritaulu "Jeesus Getsemanessa".
Alexander Søderlund
Alexander Toft Søderlund (s. 3. elokuuta 1987 Haugesund) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia.
Søderlund on aiemmin pelannut pääsarjatasolla Islannin pääsarjan Hafnarfjörðurissa, jossa hän voitti mestaruuden kaudella 2009 pelaten 18 ottelua ja tehden kolme maalia, sekä Norjan pääsarjan Haugesundissa, jossa hän pelasi 70 liigaottelua ja teki niissä 24 maalia kausina 2011–2013. Rosenborgiin Søderlund siirtyi kesken kauden 2013.
Norjan A-maajoukkueessa Søderlund teki ensiesiintymisensä vuonna 2012.
Isosaari (täsmennyssivu)
Isosaari tarkoittaa muun muassa seuraavia:Isosaari on muun muassa seuraavien tunnettujen suomalaisten sukunimi:
Jørgen Skjelvik
Jørgen Skjelvik (s. 5. elokuuta 1991 Bærum) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Rosenborgia.
Skjelvik pelasi kausina 2011–2013 Stabækissa 29 Norjan pääsarjan ottelua. Kaudella 2011 hän pelasi myös yhden Ruotsin pääsarjan ottelun Helsingborgissa. Skjelvik siirtyi kaudeksi 2012 Ruotsin pääsarjan Kalmariin, jossa hän pelasi reilun kauden aikana 30 sarjaottelua. Kesken kauden 2013 hän siirtyi Rosenborgiin.
Norjan A-maajoukkueessa Skjelvik teki ensiesiintymisensä vuonna 2013.
Ole Selnæs
Ole Kristian Selnæs (s. 7. heinäkuuta 1994 Trondheim) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia.
Selnæs teki ensiesiintymisensä Norjan pääsarjassa 1. huhtikuuta 2012, kun Rosenborg pelasi 2–2 päättyneen vierasottelun Lillestrømiä vastaan.
Kursun kirkko
Kursun kirkko on Sallan Kursun kylään 1964 puusta rakennettu suorakaiteen muotoinen satulakattoinen pitkäkirkko, jonka suunnitteli Iikka Martas. Kyläkirkkona toimivan rakennuksen yhteydessä on seurakuntakeskus. Kirkon pinta-ala on 500 neliötä ja siellä on istumapaikkoja 225 hengelle. Erillinen kartion muotoinen alaosastaan avoin kellotapuli rakennettiin samana vuonna kuin kirkko, myös sen kello on vuodelta 1964.
Art Lande
Art Lande (s. 5. helmikuuta 1947 New York) on yhdysvaltalainen jazzpianisti, -rumpali, -säveltäjä ja -pedagogi. Hän oli Grammy-ehdokkaana 1987 soolopianoalbumistaan "Hardball!".
New Yorkissa varttunut Lande aloitti pianotunnit nelivuotiaana, opiskeli Williams Collegessa ja muutti 22-vuotiaana San Franciscon alueelle. Hänen esikoisalbuminsa oli saksalaiselle ECM Recordsille levytetty melodinen ja meditatiivinen "Red Lanta" (1973), jolla toisena muusikkona kuullaan norjalaista saksofonisti-huilisti Jan Garbarekia. Albumin nimi on anagrammi Art Landen nimestä.
Vuonna 1976 Lande perusti oman kvartetin nimeltä Rubisa Patrol, jossa trumpettia soitti Mark Isham, bassoa Bill Douglass ja rumpuja aluksi Glenn Cronkhite ja myöhemmin Kurt Wortmann. Jazzstandardien lisäksi Rubisa Patrol soitti paljon myös ryhmän alkuperäissävellyksiä. Yhtye esiintyi paljon San Franciscon alueella ja kierteli pikkubussilla ympäri Eurooppaa. Yhtye levytti albumit "Rubisa Patrol" (ECM 1976), "Desert Marauders" (ECM 1977) ja "The Story Of Ba-Ku" (1750 Arch Records 1978)
1980-luvun alussa Lande opetti Cornish College of the Arts -oppilaitoksessa Seattlessa, vuosina 1983–1986 Sveitsin Sankt Gallenissa ja Lausannessa sekä vuodesta 1987 Naropa Universityssä Coloradon Boulderissa, jossa hän on siitä lähtien asunut.
Lande tunnetaan sekä jazzsäveltäjänä että pop- ja jazzstandardien persoonallisena tulkkina. Jälkimmäisestä ovat esimerkkejä hänen soolopianoalbuminsa "The Eccentricities of Earl Dant" (taas anagrammi omasta nimestä, 1977), "Hardball!" (1987), "Melissa Spins Away" (1987), "Friday the Thirteenth" (1996, Thelonious Monkin sävellyksiä) ja "While She Sleeps" (2005).
1990-luvulta alkaen Lande on soittanut pianon ohella myös rumpuja monissa kokoonpanoissa.
Lähde:
Paul McCandlessin kanssa
Rabbit Ears Productions (lastenmusiikkia)
Johan Nygaardsvold
Johan Nygaardsvold (6. syyskuuta 1879 – 13. maaliskuuta 1952) oli norjalainen tehdastyöläinen ja työväenpuolueen poliitikko, joka toimi maansa pääministerinä 1935–1940 ja pakolaishallituksen johtajana Lontoossa vuoteen 1945 asti.
Kun Saksa hyökkäsi Norjaan huhtikuussa 1940 Weserübung-operaatiossa, Nygaardsvold siirtyi aluksi hallituksineen maan pohjoisosaan. Sieltä hallitus evakuoitiin Englantiin 7. kesäkuuta. Sodan loppuun asti hän johti pakolaishallitusta, joka koostui oikeisto-, vasemmisto- ja talonpoikaispuolueiden edustajista.
Peder Kolstad
Peder Kolstad (28. marraskuuta 1878 – 5. maaliskuuta 1932) oli norjalainen opettaja ja maanviljelijäpuolueen poliitikko, joka toimi maansa pääministerinä 1931–1932 ja kuoli kesken virkakautensa.
Jonas Svensson
Jonas Svensson (s. 6. maaliskuuta 1993 Verdal) on norjalainen jalkapalloilija, pelipaikaltaan puolustaja. Hän edustaa kaudella 2015 Norjan pääsarjassa pelaavaa Rosenborgia.
Svensson teki ensiesiintymisensä Norjan pääsarjassa 10. huhtikuuta 2011, kun Rosenborg pelasi 4–4-tasapelin kotonaan Lillestrømiä vastaan. Hän nousi heti joukkueensa runkopelaajaksi pelaten ensimmäisenä liigakautenaan 25 ottelua. Yhteensä Svensson on pelannut Rosenborgissa 102 sarjaottelua kausina 2011–2014.
Pål André Helland
Pål André Helland (s. 4. tammikuuta 1990 Orkanger) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia.
Helland teki ensiesiintymisensä Norjan pääsarjassa 20. kesäkuuta 2009, kun Rosenborg voitti Aalesundin vieraissa 3–0. Hän kävi kausina 2010 ja 2011 lainalla toiseksi korkeimman sarjatason Ranheimissa, ja pelasi Rosenborgissa vain kaksi liigaottelua, kunnes siirtyi kaudeksi 2012 toisen sarjatason Høddiin. Sieltä Helland palasi Rosenborgiin kesken kauden 2013.
André Hansen
André Hansen (s. 17. joulukuuta 1989 Oslo) on norjalainen jalkapalloilija, pelipaikaltaan maalivahti. Hän edustaa kaudella 2015 Norjan pääsarjassa pelaavaa Rosenborgia.
Hansen teki ensiesiintymisensä Norjan pääsarjassa 30. huhtikuuta 2009, kun hänen edustamansa Lillestrøm hävisi Brannille vieraissa 1–3. Hän pelasi seurassa kolme liigaottelua kausina 2009–2010. Lisäksi Hansen pelasi kaudella 2009 kahdeksan ottelua Islannin pääsarjan KR Reykjavíkissa. Kaudet 2011–2014 Hansen pelasi Norjan pääsarjaa Oddissa. Kaudeksi 2015 hän siirtyi Rosenborgiin.
Norjan A-maajoukkueessa Hansen teki ensiesiintymisensä vuonna 2013.
¹ Kauden 2006 tilastot puuttuvat
Sander Svendsen
Sander Svendsen (s. 6. elokuuta 1997 Molde) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.
Svendsen teki ensiesiintymisensä Norjan pääsarjassa vain 15-vuotiaana 9. toukokuuta 2013, kun Molde voitti kotonaan Aalesundin maalein 4–1. Hän pelasi ensimmäisen sarjakautensa aikana kaksi ottelua. Kaudella 2014 Svendsen edusti Moldea 12 liigaottelussa ja voitti Norjan-mestaruuden.
Würenlingen
Würenlingen on kunta Pohjois-Sveitsissä, Aargaun kantonissa. Kunnassa on runsaat 4 000 asukasta.
Würenlingen sijaitsee Aarejoen varrella, Badenin pohjoispuolella, kymmenkunta kilometriä Saksan rajalta ja Reiniltä.
Valtatie H5 () Koblenzista Aarauhun kulkee Würenlingenin kautta. Kunnan eteläosassa, Untersiggenthalin vastaisella rajalla sijaitsee Siggenthal-Würenlingenin rautatieasema, jonka kautta kulkee Baden–Koblenz-rata.
Würenlingenissä sijaitsee Paul Scherrer Institut, fysiikan tutkimuslaitos.
Knut Olav Rindarøy
Knut Olav Rindarøy (s. 17. heinäkuuta 1985 Molde) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Moldea.
Rindarøy on edustanut Moldea kaudesta 2004 lähtien. Hän on pelannut seurassa kausina 2004–2006 ja 2008–2014 yhteensä 159 ottelua Norjan pääsarjassa ja lisäksi 25 ottelua toiseksi korkeimmalla sarjatasolla kaudella 2007. Kaudella 2010–2011 Rindarøy pelasi neljä Espanjan pääsarjan ottelua Deportivo La Coruñassa. Hän on voittanut Moldessa Norjan-mestaruuden kausina 2011, 2012 ja 2014 sekä Norjan Cupin kaudella 2005.
Norjan A-maajoukkueessa Rindarøy teki ensiesiintymisensä vuonna 2009.
Eirik Hestad
Eirik Hestad (s. 26. kesäkuuta 1995 Molde) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea.
Hestad teki ensiesiintymisensä Norjan pääsarjassa 29. syyskuuta 2013, kun Molde pelasi vieraissa 1–1-tasapelin Haugesundia vastaan. Se oli hänen ainoa sarjaottelunsa kaudella 2013. Kaudella 2014 Hestad edusti Moldea kahdeksassa liigaottelussa ja voitti Norjan-mestaruuden.
Fredrik Gulbrandsen
Fredrik Gulbrandsen (s. 10. syyskuuta 1992 Drammen) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.
Gulbrandsen teki ensiesiintymisensä Norjan pääsarjassa 16-vuotiaana 6. toukokuuta 2009, kun hänen edustamansa Lillestrøm hävisi vieraissa Startille 0–3. Hän edusti seuraa kausina 2009–2013 yhteensä 57 pääsarjaottelussa, joissa hän teki seitsemän maalia. Kesken kauden 2013 Gulbrandsen siirtyi Moldeen. Hän voitti Norjan-mestaruuden kaudella 2014.
Norjan A-maajoukkueessa Gulbrandsen teki ensiesiintymisensä vuonna 2014.
Rabbids Go Home
Rabbids Go Home () on Ubisoft Montpellier’n kehittämä humoristinen seikkailupeli, jonka julkaisi Ubisoft vuonna 2009 Nintendo DS- ja Wii-alustoille ja myöhemmin Windowsille.
Rabbids Go Home on neljäs Raving Rabbids-pelisarjan osa.
Consuming Passions
Consuming Passions on vuonna 1988 ensi-iltansa saanut Giles Fosterin ohjaama brittiläinen musta komedia, jonka pääosissa ovat Vanessa Redgrave, Jonathan Pryce ja Tyler Butterworth. "Consuming Passions" perustuu Michael Palinin ja Terry Jonesin näytelmään "Secrets" (1973), jonka pohjalta Paul D. Zimmerman ja Andrew Davies laativat elokuvan käsikirjoituksen. Elokuvan tuottajana oli William P. Cartlidge.
"Consuming Passions" kertoo suklaatehtaasta, joka alkaa valmistaa suklaata, joka sisältää ihmislihaa. Kaikki alkaa vahingosta, kun Ian Littleton kolkkaa vahingossa suklaatehtaan kolme työntekijää sekoitusastiaan. Ihmislihaa sisältävä suklaa lähtee kuluttajille, joiden keskuudessa suklaasta tulee suuri hitti.
"Consuming Passions" kuvattiin Buckinghamshiren Iver Heathissa sijaitsevilla Pinewood Studiosilla ja Lontoossa heinä-syyskuussa vuonna 1987. Elokuvan tuotantoyhtiöinä olivat Euston Films ja The Samuel Goldwyn Company.
"Consuming Passions" sai ensi-iltansa New Yorkissa 6. huhtikuuta 1988. Los Angelesin ensi-ilta oli 29. huhtikuuta 1988. Laajimmillaan elokuvaa esitettiin vain viidessä teatterissa. "Consuming Passions" tuotti yhteensä 118 206 dollarin lipputulot Yhdysvaltain viidessä teatterissa. Tuotantoyhtiönäkin toiminut The Samuel Goldwyn Company oli myös elokuvan levittäjänä. "Consuming Passions" julkaistiin ensi kerran VHS:nä 16. elokuuta 1988 ja DVD:nä 12. syyskuuta 2011.
Salemin kirkko
Salemin kirkko on Ruotsissa Salemin kunnassa sijaitseva kirkkorakennus.
Rakennustyöt aloitettiin 1100-luvulla. Siltä ajalta ovat kirkon torni ja osa runkohuoneen pohjoisseinästä. Vanhin kivikirkko oli pieni ja sillä on mahdollisesti ollut puinen edeltäjä, vaikkei siitä olekaan todisteita. 1200-luvulla rakennettiin sakaristo, seuraavien vuosisatojen aikana laajennettiin runkohuonetta. 1400-luvulla rakennettiin tiiliholvi.
Kirkon kastemalja on punaharmaata hiekkakiveä ja peräisin 1100-luvulta. Krusifiksi on tehty 1200-luvulla. Alttarikaapin valmistivat luultavasti Herman Rode ja Johannes Stenrat Lyypekissä 1480-luvulla, ja seurakunta lahjoitti sen vuonna 1872 museoon.
Kirkkomaa toimi hautauspaikkana 1900-luvun alkuun asti, jolloin perustettiin uusi Säbyhyn.
Doneztebe
Doneztebe () on kunta Nafarroan maakunnassa Espanjan puoleisessa Baskimaassa.
Lasse Poser
Lasse Poser (s. 1. heinäkuuta 1982) on suomalainen näyttelijä. Hän tuli tunnetuksi sarjasta "Rakastuin mä luuseriin", jossa hän esitti miespäähenkilöä Hemmoa. Sittemmin hän on esiintynyt ainakin sarjassa "Maan mitta".
GKS Tychy
GKS Tychy on puolan pääsarjassa Polska Liga Hokejowassa pelaava joukkue. Joukkue on perustettu vuonna 1971. Joukkue on puolan hallitseva mestari. Se on voittanut mestaruuden myös vuonna 2005.
Ensimmäinen sija: 2005, 2015
Toinen sija: 1988, 2006, 2007, 2008, 2009, 2011, 2014
Kolmas sija: 1981, 1983, 2002, 2004, 2010, 2013
Mrs. Dalloway (elokuva)
Mrs. Dalloway (; myös "Virginia Woolf’s Mrs. Dalloway") on vuonna 1997 ensi-iltansa saanut Marleen Gorrisin ohjaama brittiläis-yhdysvaltalais-alankomaalainen psykologinen draamaelokuva, jonka nimiroolissa on Vanessa Redgrave. Muissa rooleissa ovat muun muassa Natascha McElhone ja Rupert Graves. "Mrs. Dalloway" perustuu Virginia Woolfin samannimiseen vuoden 1925 romaaniin, jonka pohjalta Eileen Atkins laati elokuvan käsikirjoituksen. Stephen Bayly ja Lisa Katselas olivat elokuvan tuottajina.
"Mrs. Dalloway" sijoittuu vuoden 1923 Lontooseen ja kertoo keski-ikäisestä seurapiirirouva Clarissa Dallowaysta. Hänen hyvin suunniteltuja juhliaan varjostaa vanhan kosijan paluu. Kyseisen kosijan rouva Dalloway oli tuntenut yli 30 vuotta sitten.
"Mrs. Dallowayn" kuvaukset alkoivat 28. heinäkuuta 1996 ja päättyivät 29. syyskuuta 1996. Elokuvan tuotanto oli keskeytettynä elokuun 14. päivästä syyskuun 3. päivään saakka. Elokuva kuvattiin Lontoon Westminsterissä ja Middlesexin Sheppertonin studioilla.
"Mrs. Dalloway" sai ensi-iltansa Espanjassa San Sebastiánin elokuvajuhlilla 4. syyskuuta 1997. San Sebastiánin elokuvajuhlien jälkeen elokuva esitettiin myös muun muassa Kanadan Toronton elokuvajuhlilla 11. syyskuuta 1997. Yhdysvaltain ensi-ilta oli 20. helmikuuta 1998, Ison-Britannian 6. maaliskuuta 1998 ja Alankomaiden 24. syyskuuta 1998. "Mrs. Dallowayn" levittäjinä olivat Artificial Eye Isossa-Britanniassa ja First Look International Yhdysvalloissa vuonna 1998.
"Mrs. Dalloway" ei ollut kaupallinen menestys, mutta se sai hyvän vastaanoton elokuvakriitikoilta. Elokuva tuotti Yhdysvalloissa 3 309 421 dollarin lipputulot; elokuvaa esitettiin ainoastaan kahdeksassa teatterissa. Rotten Tomatoes -sivuston mukaan kolmenkymmenenneljän arvostelun perusteella laskettuna kriitikoiden arvosteluista 71 prosenttia on positiivista. "Mrs. Dalloway" julkaistiin ensi kerran VHS:nää 29. syyskuuta 1998 ja DVD:nä 28. tammikuuta 2003.
Kupariheksasyanoferraatti
Kupariheksasyanoferraatti(II) eli kupariferrosyanidi (Cu[Fe(CN)]) on kupari- ja ferrosyanidi-ionien muodostama epäorgaaninen ioniyhdiste. Yhdistettä käytetään väriaineena ja puoliläpäisevien kalvojen valmistamiseen.
Huoneenlämpötilassa kupariheksasyanoferraatti(II) on väriltään punaruskeata kiteistä ainetta, joka on käytännöllisesti katsoen veteen liukenematonta. Yhdiste koostuu kuparikationista ja kompleksisesta [CuFe(CN)]-ionista. Se liukenee muodostaen komplekseja syanidi- ja ammoniakkiliuoksiin. Kidevedettömän kupariheksasyanoferraatin lisäksi tunnetaan myös hydraatteja, joiden rakenteessa kideveden määrä vaihtelee.
Kupariheksasyanoferraattia valmistetaan saostamalla kuparisuolan avulla kaliumferrosyanidiliuoksesta.
Yhdistettä käytetään pigmenttinä öljymaaleissa ja emaleissa. Sitä sisältäviä punertavan- tai violetinruskeita väriaineita kutsutaan nimillä Firenzen ruskea, Hatchett-ruskea tai Van Dyck -ruskea. Kupariheksasyanoferraatti on yksi ensimmäisistä puoliläpäisevissä kalvoissa käytettävistä materiaaleista ja sitä on käytetty tässä tarkoituksessa muun muassa kasvisolujen toimintojen mallintamiseen.
Vegard Forren
Vegard Forren (s. 16. helmikuuta 1988 Kyrksæterøra) on norjalainen jalkapalloilija, pelipaikaltaan keskuspuolustaja. Hän edustaa kaudella 2015 Norjan pääsarjassa pelaavaa Moldea.
Forren pelasi ensimmäiset ottelunsa Norjan pääsarjassa Moldessa kaudella 2008. Hän pelasi seurassa kausina 2008–2012 yhteensä 139 liigaottelua voittaen Norjan-mestaruuden kausina 2011 ja 2012. Tammikuussa 2013 Forren siirtyi 4,8 miljoonan euron siirtosummalla Englannin Valioliigan Southamptoniin. Hän ei kuitenkaan ehtinyt pelata seuran edustusjoukkueessa ainuttakaan ottelua ennen kuin palasi Moldeen jo saman vuoden heinäkuussa. Siirtosumma oli tällä kertaa kaksi miljoonaa euroa. Forren edusti Moldea Norjan pääsarjassa kausina 2013–2014 yhteensä 42 sarjaottelussa ja voitti kolmannen Norjan-mestaruutensa kaudella 2014.
Norjan A-maajoukkueessa Forren teki ensiesiintymisensä vuonna 2012.
Etzaz Hussain
Etzaz Hussain (s. 27. tammikuuta 1993 Oslo) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea.
Hussain teki ensiesiintymisensä Norjan pääsarjassa 25. huhtikuuta 2011, kun hänen edustamansa Fredrikstad hävisi vieraissa Stabækille maalein 1–3. Yhteensä Hussain pelasi seurassa 32 liigaottelua kausina 2011 ja 2012. Elokuussa 2012 hän siirtyi Moldeen 400 000 euron siirtosummalla. Hussain pelasi Moldessa kausina 2012–2014 yhteensä 51 liigaottelua ja voitti Norjan-mestaruuden kausina 2012 ja 2014. Hän on pelannut säännöllisesti myös kaudella 2015.
Pohorony Stalina
Pohorony Stalina (; ) on vuonna 1990 ensi-iltansa saanut runoilija Jevgeni Jevtušenkon ohjaama ja käsikirjoittama neuvostoliittolainen poliittinen draamaelokuva, joka sijoittuu vuoden 1953 Neuvostoliittoon Josif Stalinin hautajaisiin. Elokuva sai ensi-iltansa Yhdysvalloissa, Kalifornian Santa Monicassa, vuonna 1991.